Amēlija (2001. gada filma)
"Amēlija" (franču: Le Fabuleux Destin d'Amélie Poulain) ir 2001. gada Francijas romantiska komēdija, kuras režisors ir Žans Pjērs Ženē. Galvenās lomas atveido Odrija Totū un Matjē Kasovics. Filmas pirmizrāde notika 2001. gada 25. aprīlī Francijā. Amēlija ir naiva meitene ar savu taisnīguma izjūtu, kura dzīvo Parīzē. Viņa nolemj palīdzēt apkārtējiem, pa ceļam atklājot mīlestību. 2016. gada BBC 100 labāko 21. gadsimta filmu sarakstā "Amēlija" ierindojās 87. vietā.